**MØTEREFERAT**

|  |  |
| --- | --- |
| Møtet gjaldt | Brukerrådsmøte |
| Dato | 28.11.2019 |
| Tidsrom |  |
| Sted | Hjorten hvs |
| Til stede | Edel Lundemo, Trine Lund, Kari Jakobsen,Tove Hansen (alle medl. brukerrådet) Jorunn Th.Grudt (avd.spl) Rigmor Kvande (ansatterepr.)Berit Møller(sekr/enhetsleder) |
| Forfall | Berit Roarsen (brukerrådsrepr.) |
| Referent | Berit Møller |
| Kopi til | alle |

**Sak 1 Godkjenning refr.** Referat godkjent

**Sak 2. Evt. oppfølgingssaker.** a) *Hjemmeside*. Er nå oppdatert. Referat på vår hjemmeside.

 b) *Status pårørendeforening inkl. økonom*i. Ikke avgjort noe p.d.d. Enhetsleder

 foreslår å legge ned eksisterende konto som er knyttet opp mot

 brukerrådet v/Hjorten. Diskusjon viser at det er vansker med å danne

 pårørendegruppe samtidig som alle gjerne vil ha slik gruppe.

 Brukerrådet vil lage et infoskriv til alle pårørende som vil bli lagt i

 posthyllene på rommene.

 c) *Renholdsplan Hjorten hvs*. Delt ansvar mellom Hjorten hvs og renholds-

 enheten (se vedlegg). Brukerrådsmedlemmene ikke fornøyd med

 hvordan enheten vår bl a ivaretar renhold i avdelingene, støvtørking samt

 holde orden i klesskap. Enhetsleder sier at klager/ tilbakemeldinger på at

 noe ikke fungerer skal taes opp med avd.sykepleiere eller enhetsleder. Det

 er ledelsen som er rette instans til å behandle klager/tilbakemeldinger.

 d) *Stell av klær.* Rutiner her sier at vi skal skille lyst og farget klær hver for seg.

 Er klær forurenset har kommunen egne regler for håndtering av dette. Da

 skal klær først ligge i eget middel (virkon) over en periode, før klærne

 vaskes som vanlig.

 I skrivet “Velkommen til Hjorten” henstiller vi til at pårørende

 tar hånd om klær som krever ekstra behandling, eks ullklær.

 Alle ansatte får opplæring i våre rutiner. Dette dokumenteres. Ansatte-

 repr. bemerket at vi ikke har vaskeri på Hjorten, men at vi alle bruker

 sunn fornuft i bruk av vaskemaskinene vi har.

**Sak 3. Orientering status.** a*) Økonomi.* Siste gjennomgang av regnskap viser + kr 670.000. Får med oss

 som påpluss inntil 3% av netto lønnsutgifter. Brukerrådet foreslår å

 bruke noe av påplusset til innkjøp av verandamøbler på etasjene.Enighet

 om dette.

 b) *Sykefravær.* Siste kvartal 3.5 % fravær. Årsprognose viser 7.9 %

 c) *Avvik.* Innkommet hittil 67 avvik. Avvik i Trondheim kommune er inndelt i

 disse kategorier: avvik, forbedringsforslag,skade/nestenulykke ansatte,

 uheldig hendelse, klima og miljøavvik. Når vi fyller ut et avvikskjema får vi

 alltid spørsmål om hendelsen er pasient/brukerrelatert.

 d) *Oppfølgingsmøter/info om brukerråd.* Pårørende blir informert i møte 2,

 ikke info ved innkomstsamtalen.

 **Sak 4. Nytt fra enheten.** a) *Brukerundersøkelsen.* Foreligger ingen brukerundersøkelse i 2019. Avholdt

 siste gang i 2018.

 b) *Miljørettet helsevern.* Hjorten hvs har hatt internt tilsyn

 knyttet opp mot miljørettet helsevern (for pasientene). Rapport

 foreligger ikke pr 2.desember 2019. Vi vil få en anmerkning fordi vi ikke

 har avholdt beredskapsøvelser (“bordøvelser”) hvor vi spør hver enkelt

 ansatt om hva de gjør om eks strømmen går, brannalarmen går, ikke

 vanntilførsel til huset etc.

 Konklusjon er at vi følger alle rutiner, internkontroll er på plass og vi

 har implementert infeksjonskontrollprogrammet som vi er pålagt å følge.

 Er fornøyd med resultatet.

 c)*Resertifisering*. Vi er resertifisert livsgledehjem for femte gang.

  **Sak 5. Postkassa.**   *Evt forslag/spørsmål.* Ingen forslag eller spørsmål innkommet.

  **Sak 6. Pårørendemøte m/foredrag.** Edel Lundemo foreslår at brukerrådet kan innkalle til foredrag for

 pårørende. Hun viser til andre helse- og velferdssenter som har positiv

 erfaring med dette. Edel Lundemo foreslår foredrag fra kommunens eldrepsykolog samt foredrag av kommunens pasientombud.

**Sak 7. Utearealet foran huset.** Forslag fra Edel Lundemo om å gjøre om utenfor inngangspartiet med

 eks mer plen/utvide sitteområdet. Enhetsleder informer om at området

 er privat eid av Stiftelsen Ilen menighet. Trondheim kommune er

 leietaker. Blir foreslått av brukerrådsrepr. å sette opp blomster-

 kasser i tre for å skille mellom sitteplass og resten av uteområdet.

  **Sak 8. Nytt fra arbeidsgruppa for nettverk av brukerråd.** Edel Lundemo informerer om at det vil bli

 tilsatt flere serviceverter og at det vil bli oppjustert bemanning på

 helse- og velferdssentrene innen 2026, slik at Trondheim kommune

 kommer opp på samme bemanningsnivå som resten av sammenlignbare

 kommuner i landet.

**Sak 9. Evt. -** Neste møte settes til 18.februar 2020 kl. 15.30 - 17.30

 - Edel Lundemo gir i dag orientering om at hun nå fratrer som brukerrådsleder ved

 Hjorten HVS.